CELEX: 62013CN0533
Language: sl
Date: 2013-10-09 00:00:00
Title: Zadeva C-533/13: Predlog za sprejetje predhodne odločbe, ki ga je vložilo Työtuomioistuin (Finska) 9. oktobra 2013 – Auto- ja Kuljetusalan Työntekijäliitto AKT ry proti Öljytuote ry, Shell Aviation Finland Oy

30.11.2013   
            
            
               SL
            
            
               Uradni list Evropske unije
            
            
               C 352/10
            
         Predlog za sprejetje predhodne odločbe, ki ga je vložilo Työtuomioistuin (Finska) 9. oktobra 2013 – Auto- ja Kuljetusalan Työntekijäliitto AKT ry proti Öljytuote ry, Shell Aviation Finland Oy
   (Zadeva C-533/13)
   2013/C 352/18
   Jezik postopka: finščina
   
      Predložitveno sodišče
   
   Työtuomioistuin
   
      Stranke v postopku v glavni stvari
   
   
      Tožeča stranka: Auto- ja Kuljetusalan Työntekijäliitto AKT ry
   
      Toženi stranki: Öljytuote ry, Shell Aviation Finland Oy
   
      Vprašanji za predhodno odločanje
   
   
               1.
            
            
               Ali je treba člen 4(1) Direktive o začasnem delu (2008/104/ES) (1) razlagati tako, da morajo nacionalni organi, vključno s sodišči, z razpoložljivimi sredstvi stalno zagotavljati, da niso v veljavi ali da se ne uporabljajo nobeni nacionalni predpisi ali določbe kolektivnih pogodb, ki so v nasprotju s katero od določb direktive?
            
         
               2.
            
            
               Ali je treba člen 4(1) zadevne direktive razlagati tako, da nasprotuje nacionalni določbi, v skladu s katero je angažiranje delavcev, zaposlenih pri agencijah za zagotavljanje začasnega dela, dopustno le v posebej navedenih primerih, kakršna sta izravnava v primeru povečanega obsega dela ali angažiranje za dela, ki jih ne morejo opraviti lastni delavci podjetja? Ali je mogoče dolgoročnejše angažiranje delavcev, zaposlenih pri agencijah za zagotavljanje začasnega dela, poleg lastnih delavcev podjetja v okviru običajnih delovnih nalog podjetja šteti za prepovedano angažiranje delavcev, zaposlenih pri agencijah za zagotavljanje začasnega dela?
            
         
               3.
            
            
               Kakšna sredstva ima sodišče na voljo v primeru, da je nacionalna določba v nasprotju z direktivo, da bi zagotovilo doseganje ciljev direktive, če gre za kolektivno pogodbo, ki jo morajo spoštovati zasebniki?
            
         
      (1)  Direktiva 2008/104/ES Evropskega parlamenta in Sveta z dne 19. novembra 2008 o delu prek agencij za zagotavljanje začasnega dela, UL L 327, str. 9.